ป้อม ยัน พปชร.ไม่สองมาตรฐาน สุวิทย์ย้ำ 4 รมต.มีสปิริตพร้อมลาออก
บิ๊กป้อม ยันไม่สองมาตรฐาน ปล่อยพลังประชารัฐหาเสียง ขณะที่ สุวิทย์ ลั่น 4 รัฐมนตรี พปชร.มีสปิริต ไม่คิดเอาเปรียบ สละตำแหน่งแน่ แค่ขออาจรอ กกต.ประกาศรับรองพรรค ปลดล็อกการเมืองหรือประกาศ ประกาศ พ.ร.ฎ.เลือกตั้งก่อน เดินหน้าการเมืองเต็มตัว ฟุ้งมีคนจ่อร่วมงานเพียบ,เมื่อเวลา 14.00 น. วันที่ 18 ต.ค. ที่ท่าอากาศยานทหาร 2 กองบิน 6 พล.อ.ประวิตร วงษ์สุวรรณ รองนายกฯ และรมว.กลาโหม กล่าวถึงกรณี ฝ่ายการเมืองออกมาตั้งข้อสังเกตถึงการลงพื้นที่ของพรรคพลังประชารัฐ ในขณะที่พรรคอื่นๆ ทำไม่ได้ว่า การลงพื้นที่ของพรรคพลังประชารัฐไปฟังความต้องการของประชาชน และตลาดคลองลัดมะยมก็เป็นของนายชวน ชูจันทร์ ผู้ก่อตั้งพรรคพลังประชารัฐ และไม่ได้เดินทางลงพื้นที่อื่น ไม่ได้ไปหาเสียงหรือโฆษณาอะไร,ส่วนที่พรรคการเมืองอื่นๆ สามารถทำได้หรือไม่นั้น ทุกวันนี้พรรคการเมืองอื่นๆ ก็ทำกันอยู่แล้ว ในการลงพื้นที่รับฟังเสียงของประชาชนมาว่าแต่พลังประชารัฐ ตนยืนยันว่า รัฐบาลและ คสช. ไม่มีสองมาตรฐาน คิดกันไปเอง โดยพรรคพลังประชารัฐไม่มีอภิสิทธิ์เหนือพรรคอื่นและขณะนี้ยังไม่เป็นพรรคการเมือง เนื่องจากกกต. ยังไม่ประกาศรับรองให้พรรคประชารัฐ เป็นพรรคการเมือง ที่สำคัญยังไม่ได้หาเสียง,ด้าน นายสุวิทย์ เมษินทรีย์ รมว.วิทยาศาสตร์ฯ ว่าที่รองหัวหน้าพรรคพลังประชารัฐ (พปชร.) ให้สัมภาษณ์ไว้หลังการแถลงเปิดสถาบันปัญญาประชารัฐ เมื่อเวลา 18.50 น. ของวันที่ 17 ต.ค.ที่ผ่านมา ถึงความชัดเจนถึงการลาออกจากตำแหน่งรัฐมนตรีว่า เมื่อทำงานการเมืองเต็มตัวเมื่อไหร่ ยืนยันรัฐมนตรีทั้ง 4 คนไม่เอาเปรียบแน่ จะแสดงสปิริตลาออกจากตำแหน่งแน่นอน เพียงแต่ตอนนี้ทั้ง 4 คนยังมีงานสำคัญที่ต้องสะสาง คุยกันแล้วเมื่อมาด้วยกันต้องไปด้วยกัน การลาออกจะเกิดขึ้นอาจเมื่อคณะกรรมการการเลือกตั้ง (กกต.) รับรองการจัดตั้งพรรคพลังประชารัฐ หรือเมื่อคสช.ปลดล็อกทางการเมือง หรือเมื่อมีพ.ร.ฎ.เลือกตั้ง ไม่คิดเอาเปรียบพรรคอื่น แค่มีงานค้างอยู่มาก ภารกิจที่ตัดพัน จะมาทิ้งตอนนี้เลยไม่ได้ จึงไม่อยากลาออกตอนนี้เพื่อให้เป็นภาระคนอื่น ยอมรับการทำงานสองบทบาทนั้นเหนื่อย แต่ไม่ได้เอาความเหนื่อยมาเป็นข้ออ้าง ทั้ง 4 รัฐมนตรีจะรีบปิดงานให้เร็วที่สุด และจะออกมาทำงานการเมือง 100 เปอร์เซ็นต์ ,นายสุวิทย์ กล่าวว่า ทั้งนี้ เมื่อตนเข้ามาเต็มตัวแล้วจะมาดูเรื่องของนโยบายและสถาบันเป็นหลัก ส่วนเรื่องการจัดตั้งสถาบันปัญญาประชารัฐต้องหาบุคลากรที่มีความรู้ความสามารถด้านต่างๆ มาเป็นวิทยากรให้กับผู้อบรมในหลักสูตร ส่วนหนึ่งเป็นที่รู้จักและอยู่ในคณะกรรมการบริหารราชแผ่นดินตามกรอบการปฏิรูปประเทศ ยุทธศาสตร์ ชาติ และการสร้างความสามัคคีปรองดอง (ป.ย.ป.) และเป็นงานที่ต้องทำเต็มเวลา ดังนั้นรัฐมนตรีทั้ง 4 คน จะสะสางงานที่มีรับผิดชอบให้เร็วที่สุดจะได้มาทำงานการเมืองเต็มที่ ไม่ใช่ไม่มีสปิริต แค่ภารกิจติดพันจำนวนมากจึงลาออกตอนนี้ไม่ได้ เราไม่ได้นิ่งนอนใจเสียงวิจารณ์และไม่ได้ถือโอกาสเอาเปรียบคนอื่น และเมื่อมาทำงานได้เต็มเวลาก็จะทำงานได้มากกว่านี้,นายสุวิทย์ กล่าวว่า สำหรับงานที่ต้องทำในพรรคพลังประชารัฐ และสถาบันปัญญาประชารัฐ ต้องใช้เวลาทำพอสมควร เพราะต้องการสร้างเครือข่ายพันธมิตรเต็มรูปแบบให้ได้การเมืองในรูปแบบใหม่ โดยเอาพลังความคิดสร้างสรรค์ของสังคมประเทศมาตอบโจทย์ของประเทศ  ขณะนี้มีผู้มีประสบการณ์ทำงานและด้านการเมืองจำนวนมากพร้อมมาร่วมงานกับพรรค เช่นเดียวกับ นพ.พลเดช ปิ่นประทีป อดีตรมช.พม. สมัยรัฐบาล พล.อ.สุรยุทธ์ จุลานนท์ อดีตนายกรัฐมนตรี และอดีตสมาชิกสภาปฏิรูปแห่งชาติ (สปช.) ที่เป็นสมาชิกพรรค และมีคนหนุ่มสาวจำนวนมากที่สนใจเข้ามา ,ผู้สื่อข่าวถามถึงความเป็นไปได้ที่ นายสมคิด จาตุศรีพิทักษ์ รองนายกรัฐมนตรี จะมาร่วมงานกับพรรคพลังประชารัฐ นายสุวิทย์ กล่าวว่า นายสมคิดเป็นที่ปรึกษาทางใจก็พอแล้ว ท่านบอกว่าถึงเวลาที่ต้องให้ลูกศิษย์มาทำกันเองแล้ว.
บิ๊กป้อมยันไม่สองมาตรฐาน ปล่อยพลังประชารัฐหาเสียง ขณะที่ สุวิทย์ ลั่น 4 รัฐมนตรี พปชร.มีสปิริต ไม่คิดเอาเปรียบ สละตำแหน่งแน่ แค่ขออาจรอ กกต.ประกาศรับรองพรรค ปลดล็อกการเมืองหรือประกาศ 
พปชร.,ลงหาเสียง,4รัฐมนตรี,ไม่2มาตรฐาน,สุวิทย์ เมษินทรีย์,ข่าวทั่วไป